**Flagdag for   
Danmarks udsendte**

**d. 5. september**

**En hyldest til udsendte i internationale missioner.**

**På Flagdagen hædrer vi de danske mænd og kvinder, der siden 1948 har været udsendt af Danmark i internationale missioner. Og vi mindes dem, der mistede livet herved.**

I Viborg markerer vi Flagdagen 2023 med gudstjeneste i Domkirken mandag d. 5. september kl. 19:00 ved flyverpræst Charlotte Rønhoff. Prinsens Musikkorps og Kulturrøddernes Kor medvirker.

Fra kirken går vi til flagstangen på Margretheplænen. På plænen er der fællessang sammen med Kulturrøddernes Kor. Chefen for Forsvarsstaben, Generalløjtnant Kenneth Pedersen taler og lægger en krans, efterfulgt af “Danmarks sidste honnør”. Der sluttes med uddeling af børnemedaljer.

**Efter højtideligheden inviteres til en uformel reception i Sognegården.** Alle er velkomne.

Tidligere udsendte bosiddende i Viborg Kommune vil modtage særlig indbydelse. Vi håber, at mange vil møde op og deltage i arrangementet. Dagens program streames også live og kan ses på www.viborg.dk/flagdag.

Soldaterforeninger, spejderkorps og andre organisationer og foreninger med fane opfordres til at deltage. Fanekommandoer med fanebærer og fanevagt bedes møde ved Domkirken kl. 18:00, hvor Komiteen byder på en sandwich inden klargøring og opstilling af faneborg ved indgangen til Domkirken.

Arrangementet bliver livestreamet fra: [www.viborg.dk/flagdag](http://www.viborg.dk/flagdag)

*Komiteen til højtideligholdelse af 5. september i samarbejde med bl.a. Viborg Kommune, Viborg Domkirke, Viborg Stifts Folkeblad, Hjemmeværnet, Danmarkssamfundet Viborg/Skive, EDC Svend Døssing og Soldaterforeningernes Kontaktudvalg.*